कोई बना सांता क्लाज, किसी ने बनाया क्रिसमस ट्री
Updated Tue, 25 Dec 2012 05:30 AM IST
मेरठ। शहर के अधिकांश स्कूलों में क्रिसमस पर्व धूमधाम से मनाया गया। इस दौरान क्रिसमस ट्री सजाया गया और प्रभु यीशु को याद में क्रिसमस गीत प्रस्तुत किए गए। साथ ही सांता क्लाज के जरिए उपहार बांटे गए ।
मेरठ पब्लिक स्कूल में प्रभु यीशु का जन्मोत्सव धूमधाम से मनाया। बीडीएस इंटरनेशनल स्कूल में क्रिसमस डे पर जिंगल बेल जिंगल बेल गीत पर छात्रों ने नृत्य किया। शास्त्रीनगर स्थित प्रियेश पब्लिक स्कूल में सांस्कृतिक कार्यक्रम हुए। शास्त्रीनगर पीपीएस द बेस में क्रिसमस पर कार्यक्रम हुए। द लिटिल एपेक्स प्ले स्कूल में क्रिसमस पर प्रधानाचार्या संगीता नोटानी क्रिसमस के महत्व को बताया। शताब्दी नगर स्थित प्रेसीडेंसी पब्लिक स्कूल क्रिसमस पर्व के आयोजन में सुंदर क्रिसमस ट्री सजाया। नोबल पब्लिक स्कूल, बुढ़ाना गेट स्थित किड्स किंगडम प्ले स्कूल क्रिसमस के रंग में रंगा दिखा। भाई जोगा सिंह पब्लिक स्कूल में क्रिसमस डे धूमधाम से मनाया। मेट्रो पब्लिक स्कूल में क्रिसमस दिवस के उपलक्ष्य में कार्यक्रम हुए। इसी तरह से महिला एकता मिलन ने पीपीपी कांफ्रेंस हाल में क्रिसमस व नए साल का उत्सव धूमधाम से मनाया। इसके अलावा शास्त्रीनगर स्थित डीपीएस प्ले स्कूल में क्रिसमस पर्व मनाया। एसडी पब्लिक स्कूल में क्रिसमस डे मनाया गया। जिसमें एक छोटे बच्चे अरविंद गुप्ता को सांता क्लाज बनाकर छात्रों में टॉफियां बांटी गई। मौके पर मैनेजिंग डायरेक्टर पंकज कुमार मंगल ने क्रिसमस डे का महत्व बताया।
विज्ञापन
मेरठ। साकेत स्थित वेंकटेश्वरा ब्लूमिंग बड़ स्कूल में प्रभु यीशु के जन्मदिवस के उपलक्ष्य में कार्यक्रम का आयोजन किया गया। शुभारंभ स्कूल की डायरेक्टर अंजुल गिरी ने क्रिसमस पर्व की बधाई देते हुए किया। प्रधानाचार्या सदफ खान बच्चों का उत्साहवर्धन किया। कार्डिनल चिल्ड्रंस एकेडमी में क्रिसमस डे मनाया। प्रधानाचार्या नंदनी प्रधान ने क्रिसमस पर्व की महत्ता बताई। लिटिल फ्लॉवर स्कूल में क्रिसमस मनाया। प्रधानाचार्या ने बच्चों को क्रिसमस की जानकारी दी। कंकरखेड़ा बाईपास स्थित कृष्णा पब्लिक स्कूल में क्रिसमस डे के उपलक्ष्य में छात्रों ने बढ़- चढ़कर हिस्सा लिया। साकेत व शास्त्रीनगर स्थित अमेरिकन किड्स में क्रिसमस डे मनाया गया। संचालिका मोहिनी लांबा ने बच्चों का उत्साहवर्धन किया। शास्त्रीनगर स्थित एनी बेसेंट स्कूल में क्रिसमस उत्साह के साथ मनाया। इस अवसर पर फैंसी ड्रेस प्रतियोगिता भी हुई। साथ स्कूल में बने सांता क्लाज ने बच्चों को तरह-तरह के उपहार दिए। चेयरमैन पीएन यादव ने बच्चों का उत्साहवर्धन किया। गार्गी किड्स एवं गंगानगर स्थित गार्गी गर्ल्स स्कूल में क्रिसमस दिवस समारोह मनाया गया। इस दौरान सीनियर विंग की छात्राओं ने सांता क्लाज की विविध पोशाकों को धारण कर शैक्षिक संदेश दिए। प्रधानाचार्या अनुपमा सक्सेना ने उत्साहवर्धन किया। इसी तरह से डीआरएस किडस प्ले स्कूल में दादा, दादी, नाना और नानी के बीच क्रिसमस सेलिब्रेशन किया गया। लाला का बाजार स्थित एंजिल्स एकेडमी में क्रिसमस धूमधाम से मनाया। स्कूल के डायरेक्टर अनुराग गुप्ता व कीर्ति गुप्ता ने सांता क्लाज के साथ मिलकर उपहार बांटे और नए साल की शुभकामनाएं दी। वेस्ट एंड रोड स्थित गुरु तेग बहादुर पब्लिक स्कूल में क्रिसमस पर्व मनाया। इस अवसर पर मैरी क्रिसमस गीत भी गाया गया। प्रधानाचार्य कपिल सूद ने बच्चों का उत्साहवर्धन करते हुए पर्व की महत्ता से अवगत कराया।